Täna, 30. novembril ilmus armastatud r’n’b laulja Yasmyni topeltsingel. “Money Man” ja “Sugar” on ühe mündi kaks poolt, rääkides mõlemad rahast ning selle erinevatest külgedest.
#000000
“Money Man” ilmus tegelikult 6 päeva tagasi üllatusreliisina. Loo esialgne versioon valmis kaks aastat tagasi kui produtsent Skiesvonax, kodanikunimega Aksel Ain Agan saatis Yasmynile põhja. “Kui salvestasin oma loo salmi ära, mõtlesin, et sellele võiks hästi sobida mees featuring artist. Kuna mulle väga sümpatiseerib artistina Infanine – oleme temaga ka varasemalt koostööd teinud, näiteks albumil “YASMYN” olev lugu “Fuck Up”, siis orgaaniliselt läks see osa temale,” naeris Yasmyn. Loole on oodata Londonis filmitud videot kaksikvendade Eskobros poolt.
#000002
Värske singel “Sugar” arenes otseselt loost “Money Man” ja on oma olemuselt sarnane artisti varasemale loole “Rich”, kus tavapärasest loomingust rohkem on tunda raskema hiphop muusika mõjusid. “Toimetasime Caspariga (Caspar Mágus) ja küsisime Skiesvonaxilt stemme, et olemasolev lugu pisut ümber teha – nagu ikka, inimesed muutuvad ajas ning ruumis. Muudetud biidist sai teise singli põhi, kuhu kirjutasime Caspariga sõnad ja sündis “Sugar”. Huvitav on see, et mõlemas loos on kasutatud samu trummi elemente,” lisas aasta naisartisti tiitlit kandev Yasmyn.
#000003
Sel aastal tähistab laulja ning laulukirjutaja oma 23. sünnipäeva eriliselt ning meeldejäävalt – 10. detsembril, suure esmakordse soolokontserdiga Fotografiskas. Esitusele tuleb aasta naisartisti tiitli koju toonud album “YASMYN”, oodata võib tantsunumbreid ning nostalgilisi üllatusi. Piletid saadaval Ticketerist.
#000004
MuusikaPlaneedi TOP 10 aktuaalset edetabelit (02/02) näeb siit!
#000010